Pilleriin Puhlov

Pilleriin Puhlov on eesti kirjandusuurija ja -kriitik. Ta töötab Tartu Ülikoolis eesti kirjanduse nooremteadurina.https://www.etis.ee/CV/Pilleriin_Puhlov/est/

 Uurimisvaldkond 

Puhlov uurib peamiselt nüüdisaegset eesti kirjandust. Tema huvivaldkonnad on eelkõige transgressiivne kirjandus ja erootiline žanr.

Puhlov on põhjalikumalt käsitlenud Chaneldiori romaani „Kontrolli alt väljas“ (2008), rakendades kirjandus-filosoofilist dekonstruktsiooni meetodit transgressiivse žanri analüüsimiseks, et avada tabusid kujutava kirjanduse olemust ja tähendust ühiskonnas ning paljastada kirjanduse ja kultuuri varjatud kihid.https://dspace.ut.ee/items/34eb6b7e-cf70-422e-9f41-2a6d57afb0a7

Ta on tegelenud kirjandusdidaktikaga ning omandanud eesti keele ja kirjanduse õpetaja elukutse. Lisaks kirjandusele on ta Tartu Ülikoolis õppinud filosoofiat ja tal on filosoofiaõpetaja kvalifikatsioon.https://www.etis.ee/CV/Pilleriin_Puhlov/est/ Puhlov on põhjalikult uurinud transgressiivse kirjanduse käsitlemist gümnaasiumis.https://dspace.ut.ee/items/60859754-4e3a-4dfb-bea1-4dc76465409b

Akadeemilise töö kõrval on Puhlov tegev ka kirjanduskriitikuna. Ta seostab oma uurimustes sageli transgressiivset kirjandust ja eksistentsialistlikke teemasid. Näiteks käsitleb ta oma arvustustes teemasid nagu elu näitemängulisus ja eksistentsiaalne filosoofia, arutledes selle üle, kuidas inimesed suhestuvad elu ja kunsti vaheliste piiridega.https://va.ee/pilk-virtuooside-ja-mandunute-maailma-ehk-elu-kui-naitemang/

 Publikatsioone 

2022	„Pilk virtuooside ja mandunute maailma ehk Elu kui näitemäng“, Sandra Jõgeva teose „Üks päev aastal 0“ arvustus, Värske Rõhk, nr 77, lk 118–124

2021	„Öise vaguni õud ja lumm“, Yōko Tawada teose „Kahtlased kujud öises rongis“ arvustus, Värske Rõhk, nr 69, lk 110–113 (Värske Rõhu kriitikakonkursi III koht)

2020	„Verise naise transgressiivne monoloog“, Margit Lõhmuse teose „Sterne“ arvustus, Värske Rõhk, nr 63, lk 118–121 (Värske Rõhu kriitikakonkursi eripreemia)

2019	„Halva väärtus ehk Kuidas Pascual pooltühjas klaasis ujuma õppis“, Peedu Saare teose „Pascual“ arvustus, Värske Rõhk, nr 59, lk 102–105

 Viited 

Kategooria:Eesti kirjanduskriitikud
Kategooria:Sünniaeg puudub